
UFDA a 





Despues cu GoA/RdA a conclui e terminacion cu Citgo dia 30 
di April 2020, y cu RdA por a cuminsa na entretene e esfuerso 
pa traha di inmediato riba huur di e tankinan den e terminal, 
a cuminsa cu fast-track-tender entre e 40+ entidadnan cu a 
wordo registra na tanto GoA como RdA. Durante mei 04 y 05 
tur e interesadonan a wordo acerca pa participa den un tender 
pa huur tanki, cual tender a cera diabierna mei 15. Despues, 
a base di e ofertanan ricibi, a scoge e miho ofertanan pa inicia 
negocacion y yega na un contract. 


Asina tambe a inicia cu e esfuerzo pa yega na un contract cu 
un cliente cu a interesa pa lease tur tanki cu tawata disponible 
y den condicion pa opera di inmediato. Aki a sigui un proceso 
poco largo caminda finalmente dia 14 di augustus a firma 
un contrato cu un duracion di 12 luna, y cu e posibilidad di 
extende esaki cu 12 luna mas. Mester bisa tambe cu e cliente 
aki su oferta tawata substancialmente mas atractivo cu demas 
ofertanan ricibi. 


Despues cu e contract a keda firma e cliente mester a cumpli 
cu cierto condicionnan stipula den e contract pero a enfrenta 
contratiempo pa cumpli cu e condicionnan. Esaki entre otro ta 
pa por pone un garantia na banco y/of otro institucion financiero 
(performance bond) den caso cu pago di un factura no wordo 
ricibi na tempo. Di acuerdo cu e terminonan y condicion di e 

contract vigente a procesa tambe e facturanan corespondiente 
na e cliente pa pago. Na momento cu e cliente mester a paga, 
e cliente a confronta diferente situacionnan inespera. E cliente 
a solicita RdA pa tempo pa por soluciona e asunto aki. 


Bou condicion di good-will a otorga e cliente e tempo pidi pa 
por resolve e asunto. Despues cu e tempo a yega y e cliente 
no a yega ainda na e solucion, y di acuerdo cu e condicion 
stipula den e contract, a cuminsa cana e caminda di un curing 
period. Si e cliente no resolve e asunto aki den e tempo stipula, 
e contrato lo wordo anula di inmediato. 


Den anticipacion di e posibilidad aki RdA a cuminsa pulsa 
mercado inmediatamente y ta den negocacion cu un otro cliente 
caba cu ta cla pa yega na un contract asina cu e tankinan ta 
disponibel atrobe. 


Pues, concluyendo, RdA, despues di a tuma overe facilidadnan 
bek ta sigui garantisa suminsitro di producto pa mercado 
local y ta atendiendo cu reparacion urgente y necesario di e 
facilidad. Den e proceso di tender pa huur di e tankinan, RdA 
lastimamente a experiencia un tardansa no premira y fuera di 
control di RdA pero RdA lo sa di sali di e situacion aki pronto 
mirando cu a notifica e cliente di e consecuencianan, y asina 
lo por cuminsa crea actividad economico pa Aruba. 

Departamento di Salud Publico: 
UPDATE 9 DI OCTOBER 2020 


Segun resumen di awe ningun persona a recupera, tin un total di 17 caso nobo di Covid-19, di cual 2 ta no-residente, 
(“positivity rate” bou residente ta 13%). E total di casonan activo a subi cu 16 persona y ta na 417 awe, total di 
testnan haci ta 246, testnan haci bou di residentenan na laboratorio di hospital ta 117 y total di caso di fayecimento 
relata na Covid-19 a aumenta na 32. 

Nos palabranan di condolencia na famia di e fayecido. 

Hospital ta informa cu tin un total di 17 persona interna di cual 7 ta den cuido intensivo y 10 ta isola riba piso general. 
Pa por sigui maneha e transmision di covid ta importante pa comunidad ta alerto y na prome indicacion di sintoma 
tuma contacto cu dokter di cas pa por haci un test. Door di isola e casonan positivo nos por controla e virus y stop e 
di sigui plama. 

Ban sigui cuida, Aruba ta conta cubo pa sigui maneha y controla e virus di Covid-19. 





Casonan di Corona Virus na Aruba pa 





9/10/2020 TOTAL 





RESIDENTE | NO-RESIDENTE 
17 15 2 
PES 417 408 9 
3718 3671 47 
Positivo 4167 4111 56 
29815 z 5 
Getest 33982 


Laba man Bisti 
frecuentemente Mondmasker 


Mantene 
distancia 








MINISTER XIOMARA MADURO 
CENSO2020 
PAKICO UN CENSO? 

KICO TA UN CENSO? 

Un Censota un conteo general di poblacion y vivienda y ta wordo 
teni cada 10 aña segun principionan y recomendacionnan di 
Nacionan Uni. Durante di un Censo ta conta tur persona cu, 
riba un momento specifico den tempo (e momento di Censo), 
ta bibando na Aruba pa 1 aña of mas of tin e intencion di keda 
biba na Aruba pa un aña of mas. E aña aki, e momento di 
Censo lo ta diahuebs 1 di oktober 12:00 di marduga. 

E aña aki, Oficina Central di Estadistica (CBS) ta organiza e di 
6 Censo di Poblacion y Vivienda na Aruba. 


PAKICO UN CENSO? 

E meta principal di e Censo ta pa colecta datonan detaya, 
confiabel y di calidad halto pa por haya un bista di e desaroyonan 
cu a tuma lugar den nos poblacion den transcuro di e ultimo 
10 aña. Datonan colecta durante di un Censo ta duna contesta 
riba cuatro pregunta cardinal: Ken nos ta, Cuanto nos ta, Unda 
nos ta biba y Con nos ta biba. 

E Censo ta wordo organisa pa haya sa e cantidad exacto 
di habitante y vivienda y alabes pa haya un bista detaya di 
e caracteristicanan social y demografico di nos poblacion, 
manera edad, sexo, composicion di hogar, estado di salud y 
nivel di educacion. 

Censo ta hopi importante pa nos pueblo, ya cu e datonan 
colecta ta yuda guia sector publico y priva, pa por planea a 
base di situacionnan real y actual den nos comunidad. Y alabez 
cu e cifranan actual bo por compara cu Censonan anterior. 
Door di contribui na e Censo tur persona bibando na Aruba 

ta haya e oportunidad pa contribui na nan mesun bienestar, 
e bienestar di nan famia y tambe na e bienestar di henter nos 
comunidad. 


KEN TA WORDO CONTA DURANTE DI E CENSO? 

Un Censo por wordo compara cu un portret cu ta wordo saca 
di e habitantenan di Aruba. Tur esnan cu na e momento di saca 
e potret ta riba e potret ta wordo conta. Censo ta un conteo 
completo di un momento specifico den tempo di nos pais. 

Tur persona cu ta biba 1 aña of mas na Aruba of tin e intencion 
di keda biba na Aruba pa 1 aña of mas lo wordo conta. Esaki 
ta conta pa tur hende sin tene cuenta nan estado legal. Esnan 
cu na momento di saca e potret ta den exterior pa motibo di 
vacacion of medico, tambe mester wordo conta. 

Tur persona cu ta forma parti di nos comunidad, incluyendo 
esnan cu ta biba den institucionnan manera por ehempel 
casnan di cuido pa nos grandinan, como tambe esnan cu ta 
den KIA y esnan cu no tin lugar di biba, lo wordo conta. 

Tur habitante di nos pais ta haya e chens di wordo inclui den 
e potret aki y pa asina por contribui na e bienestar di nos pais, 
BO PAIS. 


KICO TA WORDO PUNTRA? 

E cuestionario di e Censo ta basa riba recomendacionan di 
Nacionnan Uni y ta contene topiconan cu pa Aruba ta actual y 
relevante. E preguntanan ta standarisa locual ta hasi posibel 
cu datonan colecta durante Censo 2020 por wordo compara 
cu e Censonan anterior y tambe cu Censonan cu ta wordo teni 
na otro paisnan na mundo. 

E cuestionario di e Censo ta consisti di 3 parti principal: 
preguntanan tocante e composicion di e hogar, e 
caracteristicanan di e vivienda y e caracteristicanan di cada 
persona den e hogar. Preguntanan tocante migracion, salud, 
educacion, labor y entrada mester wordo yena pa cada persona 
den e hogar pa asina por haya un bista completo di tur persona 
bibando den hogarnan na Aruba. 

Tur pregunta hasi durante di e Censo tin como meta pa duna 
contesta riba e cuatro preguntanan cardinal: Ken nos ta, 
Cuanto nos ta, Unda nos ta biba y Con nos ta biba. Solamente 
cu bo cooperacion, nos por contesta e preguntanan aki. 
Bishita e website www.census2020.aw y keda bon informa! 


Aruba ta conta riba bo! 

Censo2020 Checklist 


Prome cu yena e cuestionario, mester tin e siguiente informacion di e 
vivienda: 


Number di percela (number y codigo manera cu ta parece riba recibo di WEB) 
Adres corecto di e vivienda 

Cantidad di compartimento den e vivienda y cantidad di camber pa drumi, baño y 
toilet 

Superficie total di e vivienda den m? 

Si e vivienda ta na huur: e suma cu ta wordo paga na huur pa luna y locual ta 
inclui den e huur 


Y e siguiente informacion di cada persona den e hogar: 


O 
GO 
O 
El 
GO 
O 
O 
aj 
O 
O 
GO 
(mi 
D 
O 
GO 
GO 
GO 
O 
D 
O 


Edad, fecha di nacemento (luna y afia) 

Pais di nacemento, nacionalidad 

E fecha riba cual a establece su mes ultimo biaha na Aruba (luna y aña) pa esnan 
no naci na Aruba of pa esnan cu no a biba na Aruba henter nan bida 

E cantidad total di aña biba na Aruba 

Pais di nacemento di e mama y tata 

E cantidad di yui cu a trece bibo na mundo y e edad riba cual a haya e prome yui 
(solamente pa hende muhe di 14 aña di edad of mas) 

Dificultad pa mira, scucha, cana, concentra, cuido personal (baña y bisti), of 
comunica, debi na un problema di salud 

Necesidad di ayudo for di otronan pa cuido personal of trabounan di cas debi na 
problema di salud fisico of mental 

Estado di salud general 

Si ta siguiendo un scol, tipo di scol/pasadia, nomber di scol y klas/grado/aña/nivel 
Nivel di educacion mas halto obteni y disciplina of specialidad 

Si a traha 4 ora of mas den e siman di 24 pa 30 di september (solamente pa 
personanan 14 aña di edad of mas) 

Informacion tocante e profesion principal di e persona emplea 

Nomber y adres di e compania/negoshi/instancia/departamento 

Informacion di e existencia di un contracto of acuerdo laboral 

Informacion si e dunado di trabou ta deduci loonbelasting y contribucionnan 
social for di e pago/salario 

Entrada bruto pa trabou principal 

Entrada for di cualkier otro fuente di entrada (side job, pensioen, pago di 
alimentacion, etc.) 

Acceso na cellular y na internet 

Acceso na aparatonan/devices pa haci sigui les/haci tarea/traha online 


Pasobra Aruba ta conta riba BO! 





MINISTER GLENBERT F. CROES 

Cu condicionnan nobo: 


FASE PROLONGA TE CU DECEMBER 2020 





EE 





Y 
| 
GOBIERNO DI ARUBA | 


- [A 
Minister Glenbert Croes a anuncia recientemente cu FASE ta 
wordo prolonga cu 3 luna te cu december 2020. Pa e mandatario 
e ta un alivio grandi di por a conta cu sosten Gobierno di Aruba 
despues cu Fraccion di MEP den Parlamento a manda e 
proposicion pa su persona. 


E mandatario e enfatisa si cu tin condicionnan nobo pa por bin 
na remarca pa october, november y december. Pa cuminsa: 

* Bo mester aplica/prolonga tur luna di nobo prome cu dia 10 
di e luna. Si bo no haci esaki na tempo, ta t'e proximo luna por 
aplica/prolonga. 

* Bo mester yena bo informacionnan corecto manera cuenta di 
banco, number di cedula/censo etc. Si bo yena bo informacion 
robes, ta t'e proximo luna pa coregi esaki ora cu bo aplica/ 
prolonga di nobo 

* Si bo a yena cuenta di banco robes y e placa a bay riba 
cuenta di otro hende, NO ta responsabilidad di FASE. Abo mes 





ta responsabel pa haya bo placa bek 

* E suma pa ZZP y trahado ta bira igual na AFL 950 

* Mester tin permiso valido pa por aplica. Si permiso ta den 
proceso di prolongacion, mester por prueba esaki cu sea un 
conseho positivo di DPL of un carta di notificacion di DPL. 

Pa loke ta trata ZZP: 

* Si bo negoshi a habri bek pero no ta dunando e resultado 
desea, e ZZP'er por aplica pa FASE-ZZP cu su pruebanan di 
pago di BBO/BAZV/BAVP. 

+ Si su 'afdracht' na BBO/BAZV/BAVP ta nihil, no lo bin na 
remarca pa FASE-ZZP pa motibo cu mester por mustra cu su 
compania a perde entrada. 

Si bo a yega di haya FASE den pasado: 

* Bo mester djis yena e formulario di prolongacion riba www. 
fasehelpdesk.com 

* Percura pa bo tin bo carchi di banco pa upload ora di prolonga 
. ester yena number di cedula/Censo pa ora di yena 
formulario 

* Copia valido di permiso 

* Mester prolonga tur luna 

Si ta aplica pa prome biaha: 

* Mester yena e formulario di aplicacion riba www.fasehelpdesk. 
com 

+ Percura pa tin tur informacion corecto 

* Si aplicante yena informacion robes, su aplicacion lo no cana 
su caminda 

* Mester aplica tur luna 


Manera Minister Glenbert Croes a expresa: “Fase t'ey pa yuda 
bo. Corda aplica tur luna pa bo FASE di october, november 
y december. Aplica na tempo y sea prudente y cuateloso pa 
yena bo datonan corecto. Nos t'ey pa yuda bo pero please 
yuda nos yuda bo pa asina e proceso di evaluacion y scrutinio 
por ta mas facil y efectivo. Y si ta cumpli cu tur rekisito, bo lo 
haya FASE”. 


ra A 

PROCESONAN 





E Aplicacion NOBO - 
Trahado - October 


E Aplicacion NOBO - ZZP - 
October 











CON PA CONTACT FASE 





E] Fase Helpdesk 


(0% Fase WhatsApp: 6996992 
e 


y Fase ZZP: 6991807 


Email: asistencia fasehelpdesk.com 


15 di october ta e ultimo dia cu por prolonga FASE pa e luna di october. 












—T 
©NLINE 


MINISTER ANDIN BIKKER 


MINISTER ANDIN BIKKER A SINTA NA MESA 

CU ASOCIACION DI PRENSA 








Den cuadro di por garantisa un miho forma di traha entre e 
cuerponan hudicial y prensa local, diahuebs atardi Minister 
Andin Bikker a topa cu e Asociacion di Prensa di Aruba. Pa e 
mandatario ta importante cu e organisacionnan por traha banda 
di otro, sin stroba, cu e meta pa tin un comunidad miho informa. 
"Tabata un tremendo reunion, den masha bon ambiente y hopi 
productivo. Mi ta spera di por yega na un decision pronto", 
asina e mandatario a expresa na final di e reunion. 


E reunion a tuma luga entre Minister di Husticia mr. Andin 
Bikker, Procurador-General mr. Bote ter Steege, Altocomisario 
Vanessa Kock, Relacionista Publico di Cuerpo Policial Aruba, 
Lito Lacle y varios representante di e Asociacion Arubano 
di Prensa ASAP, entre otro Norben Giel di masnoticia.com, 





Mark-Benson Denz di 24ora.com, Roland Rossini Tromp di 
arubanative.com y Richard Lacle di awe24.com. 


Temanan cu a atende ta entre otro e posibilidad pa introduci 
un asina yama politieperskaart https://www.facebook.com/ 
eastviewmedia/videos/2659300867634646/ y lo kier explora 
pa yega na un protocol entre KPA, OM y ASAP pa e forma di 
traha ora di incidente y casonan. Ademas a delibera referiendo 
un of otro forma di 'pers alert' den dicho contexto. 


E reunion tabata masha constructivo y a palabra cu lo reuni 
regularmente y ya a pone un fecha pa topa prome cu fin di 
october. 

Crisis Team: 


CAMBIO RIBA E ORARIO DI TOQUE DE 
QUEDA Y ORARIO DI CIERE 


e unico medida cu tin cambio riba dje ta e orario di Toque de 
Queda y orario di ciere. 


Oranjestad 9 di october, 2020- Crisis Team di Gobierno ta 
informa cu orario di ciere a bira 11:00 pm y Toque de Queda a 
bira 12or madruga pa Sor di mainta. 


Actividadnan plafia manera algun aki bou menciona unda 
musica ta wordo promociona, no ta permiti y lo actua riba 
esakinan segun e Afkondigingsblad van Aruba Ministeriéle 
Regeling Calamiteitenverordening. 


Diabierna: 

Sandbar cu dj cash 

Southbeach bar cu dj 101 

Pa diasabra: 

Sandbar cu D'licious Jerino Baas 


Full weekend: 
Lekker cu C-Zar Olarte 


Cambio di orario di Toque de Queda no ta nifica cu e peliger di 
contrae covid-19 a pasa. 


Cambio di Toque de Queda nifica cu nos ta riba bon caminda, 
e casonan ta bahando pero mester sigui traha pa mantene 


asina. 


Relaha y kita e stress di siman na un forma responsabel y 
keda semper conciente cu e risico tey. 


Aplica tur medida di proteccion pa bo proteccion, dibo famia y 
di Aruba completo. 


Sigui cuida, Aruba ta conta cubo! 





Crisis Team: 


PROMOCION DI FIESTANAN TA PREOCUPA 
COMUNIDAD TASK FORCE LO TA 
CONTROLANDO TUR CAMINDA 


Miembronan di Crisis Team a tuma nota y tambe aricibi diferente 
informacion for di comunidad na unda tur ta organisando 
evenementonan cu musica live of cu DJ. 


Tin di e evenementonan aki cu ta publica riba facebook y tin cu 
ta pasa como invitacion riba whattsap. 


Crisis Team a wordo aserca pa algun di e musico, cantante y 
DJ manera DJ 101 y C-Zar Olarte indicando cu nan nomber 
a wordo menciona pero cu no ta berdad. El a indica cu nan 
ta conciente cu no por tin musica anima ainda y cu nan ta 
cumpliendo cu tur medida y cu nan no ta participando na e 
eventonan aki. 


Serca Crisis Team e informacionan di evento ta yega di mes 
manera cu e ta yega na comunidad; como un invitacion. 
Mirando e riesgo cu e eventonan aki ta trece cu ne, ta nos 
deber di trece informacion riba esaki. 


No ta e intencion di Crisis Team pa pone ningun musico su 
nomber den luz negativo, simplemente ta trata aki di proteccion 
di nos comunidad. 


ANUNCIO GENERAL 


COMISION DI CRISIS COVID-19 


» Aglomeracion di hende no ta permiti. 





+ Fiesta y bailamento ni den publico ni na cas ta 
permiti. 


+ Tapaboca ta obligatorio den tur establecimento. 
* Distanciamento social di 1.5 meter. 


* Solamente hende sinta den restaurant-café ta 
permiti; maximo 4 persona. 


» Lo tin control di TASK FORCE Bedrijven. 


» Lo tin consequencia pa esnan cu no ta cumpli cu 
protocol segun MR. 


* Ora di ciere 11'or di anochi. 


e Toque de Queda 12'or di anochi pa 5'or di mainta. 










Comision di Crisis Covid-19 





MINISTER DANGUI ODUBER 
Mi 

ister Dangui Oduber: 


10 OKTOBER TA FECHA CU TA PARA KETO 
ARIBA E TEMA SALUD MENTAL 





Dia mundial di salud mental ta keda celebra riba 10 di oktober 
di cada aña, cu e proposito pa conscientisa riba e problemanan 
di salud mental rond mundo y pa duna esfuerso den apoyo di 
e salud mental. Na Aruba esaki ta un dia cu ta duna cada un 
di nos e oportunidad pa para keto y refleciona kiko cada un di 
nos por haci pa mehora e bida di un ser keri cu ta pasando den 
momentonan menos bon. 


Durante e temporada di COVID-19 a tuma nota di aumento 
den casonan di problemanan familiar. A nota un subida den 
addiccion di substancia esaki debi na hopi hende cu a perde 
trabou den e tempo nan dificil aki. E tema tristo di abuso sexual 
di menornan tambe a aumenta den e temporada di covid. 

E vision di Minister Oduber ta ensera cu cuido di salud mental 
mester ta integral y accesibel pa un y tur caminda muchanan, 
hobennan y adultonan cu problema mental ta ricibi ayudo mas 
trempan posibel. Asina ta evita cu e problema por escala y/of 
bira mas dificil pa maneha of trata. E meta di Minister Oduber 
ta pa tur cuidadano cu problema mental of adiccion haya e 
yudansa pa cu nan necesidad y pa baha e tempo di espera. Na 
momento cu Minister Oduber a hafia e cartera responsabel pa 
salud mental a pone un Raad nobo na FMAA pa traha ariba e 
tereno di addiccion cu e meta pa integra esaki den e systema 


di problema mental y crea asina pa addiccion wordo reconoci 
como un problema mental 


Na afia 2019 Minister Oduber a realisa e Fact Team pa mucha 
y hoben, actualmente Fact Team ta conta cu un total di 204 
casonan di mucha y hoben nan relaciona cu problema di salud 
mental. E problemanan cu mas ta bin dilanti bou nos hobennan 
ta, maltrato den cas, depression cu pensamento di suicidio y 
uzonan di substancia. Minister Oduber a realisa programma 
di conscientisacion di e risiconan y efectonan di adiccion pa 
muchanan den 5 de klas basico cuta yama B-Smart cu ta wordo 
ehecuta pa FADA. Tambe a haci un investigacion nacional pa 
cu uzo problematico di substancia, a revisa fondonan destina 
pa tratamento di adiccion y personal di cuido a ricibi training 
pa profesionalnan den cuido di salud mental di PAHO pa asina 
ofrece un cuido di calidad. Minister ta kere cu e vision aki lo 
stimula tur cu ta traha riba e tereno aki pa traha mas hunto pa 
asina logra calidad di cuido halto pa esnan cu mas mester di 
dje. 


E vision ademas ta dirigi na reconoce e problema di addiccion 
como un problema mental asina esnan cu ta sufri di e malesa 
aki por haya tambe e ayudo necesario. E meta principal ta pa 
crea perspectiva y cuido di calidad pa e personan cu ta sufri di 
un of otro malesa mental. E vision aki ta cuadra cu loke PAHO 
y WHO ta indica caminda addiccion ta wordo reconoci como 
un problema di salud mental por locual e ta un materia di Salud 
Publico. Diabierna por a tuma nota cu esaki a bira un realidad 
na momento cu e fundacion di FADA a uni forsa hunto cu 
Respaldo. Danki na e maneho di Minister Oduber e personal 
di Respaldo a aumenta den e ultimo 3 aña di 3 profesional pa 
awor mas di 90 profesional den servicio. 


Minister Dangui Oduber ta gradici tur e partnernan, trahadornan 
cu ta traha pa mehora e bida di diario di personanan cu ta sufri 
di un of otro malesa mental. Tambe e mandatario ta manda 
palabranan di forza y perseverancia na esnan cu ta pasando 
den e momentonan menos bon. 

Dr. Horacio E. Oduber Hospital: 
Cambio grandi den forma di test na momento cu esaki 
start sali 


ARUBA TAMBE A PARTICIPA DEN VALIDACION 
DI E PROME CORONA-SNELTESTEN 


E prome dos di un total di cinco “corona — sneltesten” cu 
actualmente ta ser investiga na Hulanda a ser valida. E “corona- 
sneltesten” aki lo duna resultado den 15 minuut si un persona 
ta positivo of negativo. LabHOH hunto cu HOH tambe a forma 
parti na unda 134 persona cu a bin Testcenter pa haci e PCR 
test a duna consentimento pa participa na e investigacion aki. 
Den e proximo simannan nos dilanti lo defini conhuntamente 
cu DVG ki ora y cu ken lo uza e “sneltesten” aki mirando e 
rapides di resultado. Pues awo banda di e PCR test pronto lo 
tin disponibel e "sneltest" aki tambe na Aruba. 


A duna di conoce cu na momento di e investigacion pa valides 
di e 'sneltest' no a duna ningun resultado fout, pues por 


imagina cu tur hende cu tabata positivo e testnan aki tambe a 
sali positivo pues 100% valides. 


E investigacion pa valides a tuma luga na Breda cual un total 
di 351 persona a participa, tambe na Utrecht participacion di 
1044 hende y alabes na Aruba na unda 134 persona a participa. 
Un danki di curason sigur ta bay na tur cu no a pensa mes y a 
participa na e investigacion aki cual sigur ta trece cambio den 
forma di test. 


Den e proximo siman Aruba lo bay participa na valides di un 
otro “sneltest” y di awo caba nos gratitud na tur esnan cu ta 
participa. Cada logro ta un paso mas den direccion positivo! 





Ministero DI TURISMO, 













Dr.Horacio E.Oduber 


HOSPITAL 


s 

Minister Plenipotenciario sr. Guillfred Besaril den nomber di 
staf y personal di Aru-bahuis ta manda su mas sincero palabra 
di condolencia na sra. Lourdes Croes-Figaroa, sr. Francis 
Croes y sra. Joce-anny Jacobus-Croes cu fayecimento di ex 
Minister Plenipotenciario di Aruba na Hulanda sr. Frido Croes 
awe 9 di oktober 2020. 


Sr. Frido Croes despues di a caba su estudio di maestro na 
Arubaanse Pedagogische Academie a duna diez aña largo les 
na Colegio San Hose. Na 1988 sr. Frido Croes a drenta politica 
y entre 1989 y 1994 e tabata miembro di Staten di Aruba pa 
partido MEP, di cual e ultimo aña ela ocupa e funcion di vice 
presidente di Staten. 


Na 2001 sr. Frido Croes a keda nombra como presidente di 
Staten. Despues di e nombracion di sr. Fredis Fefunjol como 
Gobernador di Aruba, a haci un apelacion riba sr. Frido Croes 
pa tuma e encargo di minister di Enseñansa den Gabinete 
Oduber Ill. Despues di eleccion na 2005 y cu insta-lacion di 
Gabinete Oduber IV, sr. Frido Croes a keda nombra como 
Minister Plenipotenciario di Aruba na Hulanda. 


‘Aruba a perde un gran politico y maestro di scol. Un homber 
cu un bunita caracter y cu un amor grandi pa su pais. Pami 
personal sr. Frido Croes tabata un mentor na momento cu 
mi a tuma e deci-sion di drenta arena politico. Su bon guia y 
avisonan valioso a conduci mi na unda awe mi ta como político. 
Mi gratitud ta inmenso y eterno! Nos pensamento ta bai na 
su esposa, yuinan y famia den e dianan dificil aki. Cu Frido 
sosega na Paz', segun palabranan di Minister Plenipotenciario 
sr. Guillfred Besaril. 

Laba man 
frecuentemente 

cu awa y habon of 
uza 'hand sanitizer. 


IDVG 


DIRECTIE VOLKSGEZONDHEID 





Pa evita S 
contagio, 

evita di mishi cu 
bo wowo, boca y 
nanishi 















Mantene un distancia 
minimo di 1.5 meter for 
di otro, semper. 


Mantene protocol 

INFORMACION IMPORTANTE 


Si den bo cas tin un persona positivo pa Covid, 
tur persona cu ta biba bou e mesun dak 

y tambe e pareha di esun cu ta positivo, mester 
bay den cuarentena obligarorio pa 7 dia. 


» Durante e 7 dia akitur | 1 «Si sintoma no aparece 
persona mester vigila | 1 deneprome7dia,e 
nan salud pa sintoma. persona por sali di 

cuarentena siguiendo 

» Si sintoma aparece, tur regla di proteccion, 
yama bo dokter di especialmante e uzo 
cas pa por test. di mondmasker. 

—— omo zm o o o m € 


Sinembargo DVG ta recomenda pa permanece 7 dia mas 
den cuarentena voluntario pa complets 14 dia, haci esaki 
door di tuma vakantie of un areglo cu doño di trabou. 


*E prome 7 dia obligatorio ta wordo cubri pa SVB, e dianan voluntario no. 

DIRECTIE VOLKSOEZONONEIO 

AT 


1 - 24 oktober 
El " po A U 


E conteo general di poblacion 
y vivienda ta tuma lugar AWO! 
Participa ta facil: 


Subi nos website 
www.census2020.aw 


Download e checklist 


Yena e cuestionario de Censo 


PR x: 
Pasobra Aruba ta conta riba BO! 

= CENSO2020 


mio 


532 HELP DESK 


Pa cualkier pregunta of pa mas 
informacion tocante Censo2020 


por yama of WhatsApp na: 


524-7444 


Di dialuna pa diadomingo for di 8 or di mainta te cu 8 or 
di anochi. 


Tambe por manda nos un e-mail na census2020(0cbs.aw 


* yamada di Setar pa Setar ta gratis 


Pasobra Aruba ta conta riba BO! È 


u 
Pasobra Aruba ta conta riba BO! 


- za VA 





feliz hin 


di Siman 


E MOMENTONAN MAS IMPORTANTE 
TA GU FAMIA 


Gabinete Wever-Croes 

